《游洪山馆》
宋代·张埴

山行成兴尽，泥饮得情亲。
五月瓜盘美，殊乡雨话真。
青云生此屋，白发长吾人。
阑外浮图立，堂堂似上宾。

作者简介：张埴，字养直，号泸滨，吉水（今属江西）人。早游湖湘间，有诗名。理宗开庆元年（一二五九），赵葵为江东西安抚使，欲荐之，力辞不就。著有《情性集》，已佚。清光绪《吉水县志》卷三七有传。　张埴诗，据《永乐大典》、《诗渊》所录，编为一卷。